钦定古今图书集成/明伦汇编/氏族典/第377卷 > 《凌迪知万姓统谱》 > 孔珪
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔珪

按《南史孔珪传》：“珪字德璋，会稽山阴人。祖道隆，位侍
中。父灵产，光禄大夫。珪少学涉有美誉，太守王僧虔引为主簿。举秀才，再迁殿中郎。高帝为骠骑，取为记
室参军，与江淹对掌辞笔，为尚书左丞。永明中，历黄
门侍郎、中庶子、廷尉，转御史中丞。建武初，为平西长
史、南郡太守。珪风韵清疏，好文咏，饮酒不乐世务。门”
庭之内，草莱不剪，中有蛙鸣。或问之，答曰：“我以此当
两部鼓吹。”永元元年，为都官尚书，迁太子詹事，加散
骑常侍。三年卒，赠金紫光禄大夫。